આ તાલુકાના મહાન માનવરત્નો કદાચ તેની પવિત્ર ભૂમિના બળનું જ પરિણામ હોય શકે. ધંધુકા તાલુકાના (હાલ તાલુકો બરવાળા) માં આવેલ સારંગપુરના શ્રી કષ્ટભંજન હનુમાનજી નું સુપ્રસિદ્ધ યાત્રાધામ જે લાખો લોકોની પીડા હરનાર શ્રદ્ધાકેન્દ્ર છે. શ્રી સ્વામીનારાયણ સંપ્રદાયના શિખરબંધ મંદિરો આ સ્થળ ની શોભામાં વધારો કરી રહ્યા છે. ધંધુકા થી આશરે ૨૨ કી.મી. દુર આવેલું ધોલેરા ગામ જે જુના વખત માં મોટું બંદર હતું, તેમાં શ્રી સ્વામીનારાયણ ભગવાને સ્વહસ્તે બંધાવેલ શિખરબંધ મંદિરોમાંનું એક મંદિર છે. તેમજ બરવાળાથી ૩ કી.મી. દુર કુંડળ મુકામે શ્રી સ્વામીનારાયણ ભગવાને જાતે કુંડલેશ્વર મહાદેવ ની સ્થાપના કરેલી છે. જેની પૂજા કરવાથી રામેશ્વર મહાદેવની પૂજા જેટલું પુણ્ય પ્રાપ્ત થાય છે. ત્યાં હાલમાં ભવ્ય સ્વામીનારાયણ યાત્રાધામનું નિર્માણ થયેલ છે. સને ૧૯૩૦ ની સ્વાતંત્ર માટે લોકજાગૃતિ મંડાણ માં દાંડી પછીનું આગવું સ્થાન ધરાવે છે. તાલુકાનું આકરું ગામ ક્ષત્રિય બ્રહ્મનિષ્ઠ સ્વામી માધવાનંદજી મહારાજ ની સમાધી નું સ્થળ છે. પાંડવકાળનાં પૌરાણિક ઇતિહાસ ની સાક્ષી આપતું ભીમનાથ મહાદેવનું મંદિર શ્રાવણી પૂનમ અને શ્રાવણી અમાસ નાં દિવસે ભરતા ભવ્ય મેળા દ્રારા ભીમ અને અર્જુનનાં સંવાદોની યાદી આપે છે. લીલકા નદીના કાંઠે પૌરાણિક જાળનાં વૃક્ષ સાથે ભીમનાથ મહાદેવનું મંદિર હિન્દુઓ માટે આસ્થાનું પવિત્ર સ્થળ છે. ધંધુકા તાલુકામાં ધાર્મિક સ્થળોનું મહત્વ તો છે જ. ઉપરાંત ભાવનગર-અમદાવાદ હાઈવે ઉપર ધંધુકાથી રાજ્યના અંતરે સરદાર પટેલ હેલ્થ ફાઉન્ડેશનનાં નેજા હેઠળ તથા શ્રી. રામજીભાઈ મોનાભાઇ મોણપરા તથા ડૉ.રમેશભાઈ ત્રિકમભાઈ સુતરીય (આર.એમ.એસ.હોસ્પિટલ) અધતન સુવિધા સાથે ચાલુ વર્ષે કાર્યરત થયેલ છે.